Temeljem točke VIII. Odluke o uvjetima za dodjelu stipendija redovitim studentima preddiplomskog sveučilišnog studija nautičkog i brodostrojarskog smjera kao i učenicima koji pohađaju srednjoškolsko obrazovanje nautičkog, brodostrojarskog i ribarsko-nautičkog smjera, KLASA: 421-01/14-01/11, URBROJ: 530-03-2-14-1, od 10. lipnja 2014. godine:

 **Ministarstvo pomorstva, prometa i infrastrukture**, Republike Hrvatske, Zagreb, Prisavlje 14. kojeg zastupa ministar dr. sc. Siniša Hajdaš Dončić (u daljnjem tekstu: Ministarstvo)

i

\_\_\_\_\_\_\_\_\_\_\_, OIB\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_, koji akademske godine 2014/2015. pohađa \_\_\_\_\_godinu preddiplomskog sveučilišnog studija \_\_\_\_\_\_\_\_\_\_\_\_\_ Pomorskog Fakulteta u \_\_\_\_\_\_\_\_\_(u daljnjem tekstu: Student), sklopili su dana\_\_ prosinca 2014. godine:

**UGOVOR O DODJELI STIPENDIJE**

**Članak 1.**

 Student je stekao pravo na stipendiju temeljem Rješenja ministra pomorstva, prometa i infrastrukture o dodjeli stipendije za Studenta, KLASA: UP/I-\_\_\_\_\_\_\_\_\_, URBROJ: \_\_\_\_\_\_\_\_od \_\_\_\_\_\_\_\_\_\_\_\_(u daljnjem tekstu: Rješenje).

**Članak 2.**

Student se obvezuje upisivati više godine studija kao redovni student, a Ministarstvo se obvezuje isplaćivati stipendiju tijekom cijelog studiranja, a najkasnije do 30. (tridesetog) rujna akademske godine u kojoj završava treću godinu studiranja.

Student je dužan nakon završenog studiranja iz točke 1. ovoga članka ostvariti plovidbenu službu na brodovima najmanje onoliko vremena za koliko je primao stipendiju.

 Ministarstvo će poništiti Rješenje i raskinuti Ugovor ukoliko Student iz bilo kojeg razloga prestane izvršavati obvezu iz točke 1. ovoga članka, osim u slučaju kada nastupi privremeno mirovanje prava i obveza o čemu odlučuje Ministarstvo na temelju pisanog zahtjeva Studenta i priloženih dokumenata.

**Članak 3.**

 Mjesečni iznos stipendije za Studenta iz članka 2. ovoga Ugovora iznosi 1200,00 kn (tisućudvijesto kuna), te je navedeni iznos Student dužan namjenski koristiti za školovanje.

Pravo na iznos iz točke 1. ovoga članka Student ostvaruje u razdoblju od 01. rujna 2014. (prvog rujna dvijetisućečetrnaeste) do 30. rujna 2017. (tridesetog rujna dvijetisućesedamnaeste) godine ukoliko ispunjava obvezu iz članka 2. točke 1. ovoga Ugovora.

 Iznos iz točke 1. ovoga članka podložan je promjenama u odnosu na planirana sredstva u Državnom proračunu Republike Hrvatske, o čemu su ugovorene strane suglasne zaključiti dodatak Ugovoru.

**Članak 4.**

Ovim Ugovorom Ministarstvo pridržava pravo na povrat sredstava isplaćenih na ime stipendije u slučaju da Student ne ispuni obvezu iz članka 2. točke 2. ovoga Ugovora.

**Članak 5.**

Student koji izgubi status redovnog studenta na pomorskom fakultetu gubi pravo na stipendiju, te je isti dužan vratiti do tada primljeni iznos stipendije osim u slučajevima iz točke 2. ovoga članka.

Student koji je nakon gubitka statusa redovnog studenta izgubio pravo na stipendiju, ali naknadno završi obrazovanje iz članka 2. ovoga Ugovora u roku ne duljem od 5 godina od dana upisa na pomorski fakultet, nije dužan vratiti primljeni iznos stipendije.

Student koji napusti ili prekine obrazovanje, svojevoljno ili po izrečenoj stegovnoj mjeri Ministarstvo će poništiti Rješenje i raskinuti Ugovor, te je isti dužan vratiti cjelokupni primljeni iznos stipendije.

**Članak 6.**

Student je dužan prije početka svake akademske godine, a najkasnije do 31. (tridesetprvog) listopada tekuće godine, dostaviti Ministarstvu potvrdu pomorskog fakulteta o redovno upisanoj narednoj godini studija.

Za Studenta koji ne obavijesti Ministarstvo u roku iz točke 1. ovoga članka, Ministarstvo će postupiti sukladno članku 5. ovoga Ugovora.

**Članak 7.**

 Ugovorne strane suglasne su da Ministar može posebnim aktom promijeniti visinu i način isplate stipendije, zbog čega nije potrebno mijenjati odredbe ovog Ugovora.

**Članak 8.**

 Student se obvezuje, pismeno izvijestiti Ministarstvo o svim promjenama relevantnim za odredbe ovoga Ugovora (adresa prebivališta, dugotrajna bolest, ispis iz pomorske škole, ponavljanje razreda i sl.) u roku od 30 (trideset) dana od nastale promjene.

 Ukoliko student bez opravdanog razloga ne ispuni obavezu iz točke 1. ovoga članka, gubi pravo na stipendiju te je isti dužan vratiti do tada primljeni iznos stipendije.

**Članak 9.**

 U trenutku potpisivanja ovog ugovora kao i za vrijeme trajanja istog, Student ne smije primati niti jednu drugu stipendiju ili kredit kao pomoć za školovanje.

 Ukoliko Student u trenutku potpisivanja ovog ugovora kao i za vrijeme trajanja istog, prima stipendiju ili kredit iz stavka 1. ovoga članka Ministarstvo će poništiti rješenje o dodjeli stipendije, raskinuti ugovor, čime Student gubi pravo na stipendiju, te je isti dužan vratiti do tada primljeni iznos stipendije.

**Članak 10.**

Student je suglasan da se temeljem ovog Ugovora kao ovršne isprave, radi namirenja tražbine Ministarstva iz članka 3. ovog Ugovora, nakon ispunjenja uvjeta iz članka 5. i 8., provede neposredna prisilna ovrha na cjelokupnoj imovini studenta.

Student je suglasan da javni bilježnik na pisani zahtjev Ministarstva koji sadrži podatke o visini i dospijeću tražbine na ovaj Ugovor stavi potvrdu o njegovoj ovršnosti.

 Ukoliko Student potpisnik ovog ugovora ne podnese ovaj ugovor na solemnizaciju (potvrdu) kod javnog bilježnika, u roku do mjesec dana od dana potpisivanja ovog ugovora, Ministarstvo će poništiti rješenje o dodjeli stipendije, raskinuti ugovor, čime student gubi pravo na stipendiju.

**Članak 11.**

 Student se obvezuje Ministarstvu dostaviti pisanu izjavu roditelja/zakonskog zastupnika kojom dopušta Ministarstvu da može izvršiti prisilnu naplatu (ovrhu) isplaćenih iznosa stipendije sa pripadajućim kamatama na njegovoj imovini.

Ukoliko Student potpisnik ovog ugovora ne ishodi izjavu iz stavka 1. ovoga članka ugovora, u roku do mjesec dana od dana potpisivanja ovog ugovora, Ministarstvo će poništiti rješenje o dodjeli stipendije, raskinuti ugovor, čime student gubi pravo na stipendiju.

**Članak 12.**

Na ovaj Ugovor na odgovarajući se način primjenjuju odredbe Odluke o uvjetima za dodjelu stipendija redovitim studentima preddiplomskog sveučilišnog studija nautičkog i brodostrojarskog smjera kao i učenicima koji pohađaju srednjoškolsko obrazovanje nautičkog, brodostrojarskog i ribarsko-nautičkog smjera, KLASA: 421-01/14-01/11, URBROJ: 530-03-2-14-1, od 10. lipnja 2014. godine.

**Članak 13.**

 U slučaju spora nadležan je Općinski sud u Zagrebu.

**Članak 14.**

 Ovaj Ugovor sastavljen je u 3 (tri) istovjetnih primjeraka od kojih roditelj/zakonski zastupnik zadržava 1 (jedan) primjerak, ministarstvo jedan, a jedan ostaje u arhivi javnog bilježnika.-

 KLASA: \_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_

Zagreb, \_\_\_\_\_\_\_\_\_\_\_\_\_\_\_\_\_ godine

 **Student:** **Ministar:**

 **dr. sc. Siniša Hajdaš Dončić**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_